钦定古今图书集成/理学汇编/文学典/第105卷 > 周复俊
## 钦定古今图书集成/理学汇编/文学典/第105卷 > 周复俊

按《列朝诗集》，复俊字子龥，昆山人。嘉靖壬辰进士，历
工部郎中，升四川提学副使，历四川、云南左右布政
使，迁南京太仆卿致仕。子龥器度纯雅，风神韶令，弱
冠与王同祖、顾梦圭，称“昆山三儁。”居官贞介，三十年
一节。里居，杜门扫轨，凝尘，晏然至滇中，交杨用修，雅
相矜许。为监司久于滇蜀，故游履歌吟于西南为多。